Det kommunistiske manifest

Det kommunistiske manifest, også kalt Det kommunistiske partis manifest, er et manifest skrevet av Karl Marx og Friedrich Engels, utgitt 21. februar 1848 der den kommunistiske ideologi og historiesyn blir definert og gjort rede for. Manifestet la grunnlag for den gren av den kommunistiske ideologi som kalles marxisme. Manifestet har hatt stor betydning for den internasjonale arbeiderbevegelsen gjennom historien.

Allerede i 1849 ble deler av Manifestet utgitt på norsk i Arbeiderforeningernes Blad, redigert av Marcus Thrane. Første fullstendige oversettelse ble gitt ut av Arbeiderpartiet i 1918, oversatt av Olav Kringen etter den 8. autoriserte tyske utgaven. I 1971 ga Pax Forlag ut en ny oversettelse, oversatt av Tom Rønnow, og i 1998 ga Røde Fane i forbindelse med 150-årsjubileet ut manifestet i ny oversettelse av Morten Falck. Falcks oversettelse kom i nytt opplag i 2008 og er fortsatt i salg (2015).Marxisme.no: Det kommunistiske manifest

Historie
På kommunistenes forbundskongress i London i november-desember 1847 i fikk Karl Marx og Friedrich Engels i oppdrag å skrive et program for forbundet. Arbeidet med manifestet ble startet rett etter kongressen. Marx og Engels arbeidet sammen til slutten av desember, og oppholdt seg da i Brussel. Etter at Engels reiste til Paris i slutten av desember fortsatte Marx arbeidet aleine. I løpet av januar 1848 skrev Marx manifestet ferdig og det ble sendt til trykking i London. I slutten av februar kom førsteutgaven av manifestet ut.

I de første utgavene og oversettelsene var forfatterne anonyme. Først i 1850 ble forfatternes navn kjent da den første engelske oversettelsen ble trykt i «The Red Republican».

I den første linjen i boken står det: «Det går et spøkelse gjennom Europa, kommunismens spøkelse».

Et kjent slagord fra manifestet er «Proletarer i alle land, foren dere!».

Liste over norske utgaver

 Det Kommunistiske Manifest, utgitt av Det Norske Arbeiderpartis Forlag, 1918. Trykket hos Arbeidernes Aktietrykkeri, Kristiania.Utgaven hos Nasjonalbiblioteket: http://urn.nb.no/URN:NBN:no-nb_digibok_2013120308018
 Det Kommunistiske Manifest, utgitt av Det Norske Arbeiderpartis Forlag, 1919. Trykket hos Arbeidernes Aktietrykkeri, Kristiania.Utgaven hos Nasjonalbiblioteket: http://urn.nb.no/URN:NBN:no-nb_digibok_2013040208077
 Det Kommunistiske Manifest, utgitt av AS Norsk Forlag Ny Dag, 1946. Trykket hos A.S Enersens trykkeri, Oslo.Utgaven hos Nasjonalbiblioteket: http://urn.nb.no/URN:NBN:no-nb_digibok_2014030408157
 Det Kommunistiske Manifest, utgitt av AS Norsk Forlag Ny Dag, 1957. Trykket hos Forenede Trykkerier, Oslo.Utgaven hos Nasjonalbiblioteket: http://urn.nb.no/URN:NBN:no-nb_digibok_2012042708010
 Det Kommunistiske Manifest, utgitt av Arbeidernes Opplysningsforbund (Tiden Norsk Forlag), 1964. Trykket hos Aktietrykkeriet, Oslo.Utgaven hos Nasjonalbiblioteket: http://urn.nb.no/URN:NBN:no-nb_digibok_2011062905181
 Det Kommunistiske Partis Manifest, utgitt av Sosialistisk Opplysningsråd, 1970. Trykket i offset hos A/S Duplotrykk, Oslo.Utgaven i pdf-format: http://akp.no/ml-historie/pdf/klassikerne/marx_engels/index.html.
 Det Kommunistiske Partis Manifest, utgitt av Forlaget Oktober, 1971. Trykket i offset hos A/S Duplotrykk, Oslo.
 Det Kommunistiske Partis Manifest, utgitt av Forlaget Oktober, 1975. Trykket i offset hos A/S Duplotrykk, Oslo.
 Det Kommunistiske Manifest, utgitt av Falken Forlag A/S, 1984. Trykket hos Preutz Grafisk AS, Larvik.Utgaven hos Nasjonalbiblioteket: http://urn.nb.no/URN:NBN:no-nb_digibok_2007071101055
 Det Kommunistiske Manifest, utgitt av Tidsskriftet Røde Fane, 1998. Trykket hos Preutz Grafisk AS, Larvik.Utgaven hos Nasjonalbiblioteket: http://urn.nb.no/URN:NBN:no-nb_digibok_2010082403018
 Det Kommunistiske Manifest, utgitt av Tidsskriftet Rødt!, 2008. Trykket hos Prinfo Unique AS, Larvik.Utgaven hos forlaget: http://marxisme.no/forlaget/products-page/boker/det-kommunistiske-manifest/
 Det Kommunistiske Partis Manifest, utgitt av Sentralkomiteen, 2016.Omtale i Dagsavisen: http://www.dagsavisen.no/kultur/gir-ut-marx-med-glitter-1.779963/

 Referanser 

Eksterne lenker

 Det Kommunistiske Manifest
 Det Kommunistiske Manifest (ny oversettelse)
 Det Kommunistiske Manifest på flere forskjellige språk
 Det Kommunistiske partis manifest, lydbok


Kategori:Marxisme
Kategori:Kommunistiske publikasjoner
Kategori:Manifester
Kategori:Bøker oversatt til norsk